Source: http://www.mojmalipravnik.net/index.php/objavljeni-odgovori/osebni-stecaj/4605-kaj-se-zgodi-ce-dajo-upniki-ugovor-v-osebnem-stecaju-kako-potem-ukrepas
Timestamp: 2020-05-31 03:18:09+00:00

Document:
MojMaliPravnik.net - Kaj se zgodi, če dajo upniki ugovor v osebnem stečaju? Kako potem ukrepaš?
/Kaj se zgodi, če dajo upniki ugovor v osebnem stečaju? Kako potem ukrepaš?
Objavljeno Ponedeljek, 19 November 2018 12:47 Zadetkov: 1515
Kaj se zgodi, če dajo upniki ugovor v osebnem stečaju? Kako potem ukrepaš?
Sodišče mora v treh delovnih dneh po prejemu ugovora:
razpisati narok za obravnavo ugovora proti odpustu obveznosti na dan, ki ni prej kot 15 dni po objavi oklica o naroku in ne pozneje kot en mesec po prejemu ugovora,
govor s prilogami, poziv, da se izreče o ugovoru, ter vabilo za narok vročiti stečajnemu dolžniku in upravitelju, če ni vlagatelj ugovora,
objaviti oklic o naroku in vabilo za narok vročiti tudi vlagatelju ugovora.
Če se vlagatelj ugovora proti odpustu obveznosti ne udeleži naroka za obravnavo ugovora proti odpustu obveznosti, velja, da je umaknil ugovor proti odpustu obveznosti.
Če se dolžnik ne udeleži naroka za obravnavo ugovora proti odpustu obveznosti, sodišče opravi narok v njegovi odsotnosti.
Na naroku za obravnavo ugovora proti odpustu obveznosti sodišče izvede dokaze o razlogu, ki se uveljavlja z ugovorom, in odloči o ugovoru na podlagi izida dokazovanja.
Sodišče mora izdati sklep, s katerim odloči o ugovoru proti odpustu obveznosti, v 15 dneh po koncu naroka za obravnavo tega ugovora.
Če sodišče presodi, da obstaja razlog, ki se uveljavlja z ugovorom:
če se uveljavlja razlog iz prvega odstavka 403. člena ZFPPIPP: ustavi postopek odpusta obveznosti in zavrne predlog za odpust obveznosti,
če se uveljavlja razlog iz drugega odstavka 403. člena ZFPPIPP: ustrezno podaljša preizkusno obdobje,
če se uveljavlja razlog iz tretjega odstavka 403. člena ZFPPIPP: ustrezno skrajša preizkusno obdobje.
Če sodišče presodi, da razlog, ki se uveljavlja z ugovorom, ne obstaja, ugovor zavrne.
Proti sklepu o ugovoru proti odpustu obveznosti se lahko pritožita stečajni dolžnik in vlagatelj ugovora, o katerem je odločeno s tem sklepom.
V primeru ugovora, se boste kot dolžnik morali udeležiti naroka na sodišču, kjer boste morali dokazati, da ni razloga, zaradi katerega bi se vam odpust obveznosti zavrnil.

References: Sodišče 
 sodišče 
 sodišče 

Sodišče 
 sodišče 
 sodišče